# Antona e Trigonam

Antona e Trigonam o Antona e Trigonant (Antonne-et-Trigonant en francés) es una comuna d'Occitània, dins la region istorica de Perigòrd, situada dins lo departament de Dordonha de la region de Novela Aquitània, ancianament d'Aquitània.

## Toponimia
### Antona

Las fòrmas ancianas son Antona, au segle XIII, Anthone (en francés ?), en 1502. La prononciacion es [ɔ̃$^n$’tunɒ]. Segon los toponimistas, lo nom se compren coma *Antona villa, la « villa de », mas la question es la dau nom dau propietari. Pusleu que d'un nom d'òme latin Antoninus (Tanet e Hordé), que supausariá una apocòpa posteriora que s'explicariá mau, seriá un nom gallés Anton-s (Dauzat, site de las comunas de Dordonha) o Antūnos o Antū (Delamarre). Lo nom de persona (o de diu) seriá derivat de anto-, « limita, boina ».$^,$$^,$$^,$$^,$

### Trigona(nt)

Las fòrmas ancianas son Sanctus Saturninus de Tregonam, en 1192, Trigonan, au segle XIII. La prononciacion es [trigu’nɑ̃m]. La finala francesa en -t es oficiala en 1801, mas la quita mapa de Cassini, a la fin dau segle XVIII, n'èra a Trigonan enquera. Lo nom es pas explicat (una basa pre-indoeuropèa *tr-, per Tanet e Hordé) o mau (lo latin trigonum per Boyrie-Fénié, mas lo -g- se seriá pas mantengut). Un nom gallés Tricornios « qu'a un casque de tres còrnas », es una possibilitat e la dissimilacion que fariá disparéisser lo segond -r- pausa pas de problèma, mas lo resultat seriá Triconh-. Se pòt envisatjar una varianta *Tricornos ? La finala pausa tanben de problèmas. S'agís pas de magos, « champ, merchat » perqué lo nom seriá pusleu *Tricornomagos > *Triconòm. Totparier, la finala de 1192, que correspond a la prononciacion actuala, es una indicacion importanta. En Perigòrd, las finalas en [-m] modernas, que correspondon a de las nasalas d'autras originas, son nombrosas : Grunh, Montrenc, Nontronh, Vansens, mas per las atestacions citadas dins tot lo libre de Chantal Tanet e Tristan Hordé, n'i a pas fòra de Tregonam$^,$$^,$, que correspond benleu a la prononciacion d'epòca. Se pòt pas seriosament defendre una finala en -t, dont lo sol avantatge es d'evitar una lectura en Trigonà, avantatge qu'es tanben lo d'una finala en -m. La sola grafia prudenta es Trigonam, en acòrd tant emb la fòrma de 1192 qu'emb la prononciacion actuala (mas la prononciacion deguèt passar istoricament de [-am] en [-añ], per tornar a [-ɑ̃m]).

## Istòria

* En 1823, Trigonam e Antona fusionèron.

## Administracion

Lista daus cònsols successius :
| Periòde | Periòde | Identitat | Etiqueta | Qualitat |
| març de 2008 | 2026 | Daniel Le Mao | PS | educator especializat |
| març de 1989 | 2008 | Jean-Claude Roujon | PS | |
| març de1983 | 1989 | Robert Boulangé | | |
| març de 1977 | 1983 | Raymond Storelli | | |
| març de 1959 | 1977 | Paul Trarieux | | |
| | 1959 | | | |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna èra dau canton de Savinhac de las Gleisas; es aura dau canton de Trelhissac

## Demografia

modificar « persona »  v · d · m 
Evolucion demografica Populacion comunala actuala (2013): 1225, totala: 1261 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 734 | 413 | 463 | 568 | 903 | 859 | 864 | 1 003 | 1 075 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 964 | 939 | 925 | 918 | 900 | 874 | 888 | 855 | 786 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 761 | 749 | 717 | 596 | 601 | 549 | 806 | 591 | 927 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 750 | 862 | 917 | 961 | 1 050 | 1 080 | 1 186 | 1 200 | 1 202 1 240 |
| 2009 | 2010 |
| 1 203 1 240 | 1 211 1 247 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

### Demografia Trigonam (avant 1823)

* 1793 : 118 abitants
* 1800 : 95 abitants
* 1806 : 110 abitants
* 1821 : 126 abitants

## Luòcs e monuments

* Los Chauses [lu’ɕawʐei] (oficialament "Les Chauzes"). Ancianament, en francés "vilage des Chauses" (1692), "village des Choses" (1704), "les Choses" (v. 1780), "Les Chauses" (1835).

## Veire tanben

* Comunas de Dordonha

## Nòtas

* 1 2 3 4 5 https://web.archive.org/web/20120611135347/http://communes-oc.cg24.fr/cantons/savignac-les-eglises/ANTONNE-ET-TRIGONANT.htm
* 1 2 3 4 Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 31-32
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 21, a Anthon
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 54, 285 e 324
* ↑ Xavier Delamarre, Dictionnaire de la Langue gauloise, ed. Errance, 2na edicion, 2008, p. 49
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 254
* 1 2 http://cassini.ehess.fr/cassini/fr/html/fiche.php?select_resultat=38226
* Portau de Perigòrd